Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11110

2. Megjegyzés: A műszerrepülési eljárások követelményeire vonatkozó útmutatás az eljárások kidolgozásában résztvevő szakértők részére a PANS-OPS (Doc 8168) II. kötetében található. 2.4.9 Forgószárnyas légijármű zajcsökkentő eljárások Ajánlás — A járató által kidolgozott zajcsökkentési eljárás bármely adott forgószárnyas légijármű típus vonatkozásában minden helikopter repülőtérre azonos legyen. 2.5 A légijármű parancsnok kötelmei 2.5.1 A légijármű parancsnoka felelős a forgószárnyas légijármű fedélzeten tartózkodó összes személyzeti tag, utas és az elhelyezett teheráru biztonságáért. A parancsnok felelős továbbá a forgószárnyas légijármű üzemeltetéséért és biztonságáért attól a pillanattól kezdve, amikor a hajtóműve(ke)t beindítják addig, mikor a forgószárnyas légijármű a repülés után végleg megáll, a hajtómű egysége(ke)t leállítják és a forgószárny megáll. 2.5.2 A légijármű parancsnoka biztosítsa, hogy pontosan és részletesen betartsák a repülési ellenőrző jegyzékekre vonatkozó, a 2.2.5 pontban ismertetett előírást. 2.5.3 A légijármű parancsnoka felelős a legközelebbi illetékes hatóság lehető leggyorsabb értesítéséért a forgószárnyas légijárművet érintő bármely olyan balesetről, amelynek következménye bármely személy súlyos vagy halálos sérülése illetve a forgószárnyas légijármű vagy más anyagi javak jelentős 2007/70/II. szám károsodása. Megjegyzés: A "súlyos sérülés" kifejezés meghatározása a 13. Annex-ben található . 2.5.4 A légijármű parancsnoka felelős a forgószárnyas légijárművön tapasztalt vagy feltételezett meghibásodások jelentéséért a repülés befejezését követően a járató felé. 2.5.5 A légijármű parancsnoka felelős a 9.4.1 pontban ismertetett tájékoztatásokat tartalmazó útinaplóért vagy általános nyilatkozatért. Megjegyzés: A Közgyűlés 1956. június-július hónapjaiban, Caracasban tartott tizedik ülésszakán elfogadott A10-36 számú határozata értelmében a 9. Annex-ben ismertetett "Általános Nyilatkozat" (General Declaration) – amennyiben tartalmazza az Egyezmény 34. cikkelyében előírt tájékoztatásokat – a szerződő államok részéről az "Útinapló" (Journey Log Book) megfelelő változataként fogadható el. 2.6 A repülés-üzemi tiszt, vagy szolgálatvezető kötelmei 2.6.1 A repülés-üzemi tiszt/szolgálatvezető – ha a 2.2.1.4 pont előírásainak megfelelően repülésfelügyeleti feladatok ellátásával van megbízva – hajtsa végre a következőket:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes